Document ID: 31999R0087

31999R0087
L 009/8
JURNALUL OFÍCIAL AL UNIUNII EUROPENE
REGULAMENTUL (CE) NR. 87/1999 AL COMISIEI
din 14 ianuarie 1999
de modificare a Regulamentului (CEE) nr. 1722/93 de stabilire a normelor de aplicare a Regulamentelor (CEE) nr. 1766/92 și (CEE) nr. 1418/76 ale Consiliului privind restituirile la producție în sectorul cerealelor și al orezului
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 1766/92 al Consiliului din 30 iunie 1992 privind organizarea comună a pieței cerealelor (1), modificat ultima dată de Regulamentul (CE) nr. 923/96 al Comisiei (2), în special articolul 7 alineatul (3),
având în vedere Regulamentul (CE) nr. 3072/95 al Consiliului din 22 decembrie 1995 privind organizarea comună a pieței orezului (3), modificat ultima dată de Regulamentul (CE) nr. 2072/98 (4), în special articolul 7,
întrucât anexele I și II la Regulamentul (CEE) nr. 1722/93 al Comisiei (5), modificat ultima dată de Regulamentul (CE) nr. 1011/98 (6), enumeră produsele pentru care se utilizează amidonul și fecula care beneficiază de restituiri la producție, precum și amidonurile și fecula de bază și derivații acestora care se pot utiliza; întrucât anumite coduri NC și descrierile relevante din anexele respective nu mai corespund anexei I la Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (7), modificat ultima dată de Regulamentul (CE) nr. 2261/98 (8) al Comisiei,
întrucât anexele la Regulamentul (CEE) nr. 1722/93 trebuie modificate în consecință;
întrucât măsurile prevăzute în prezentul regulament sunt conforme cu avizul Comitetului de gestionare a cerealelor,
ADOPTĂ PREZENTUL REGULAMENT:
Articolul 1
Anexele I și II la Regulamentul (CEE) nr. 1722/93 se înlocuiesc cu textul din anexa la prezentul regulament.
Articolul 2
Prezentul regulament intră în vigoare în a șaptea zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 14 ianuarie 1999.

Labels: 17
6